নিউজ বিএনএ ডটকম,  ইন্টারন্যাশনাল ডেস্ক, ১০ জুলাই : লিবিয়ার নেতা মুয়াম্মার গাদ্দাফি আবারো ইউরোপে আত্মঘাতী হামলার হুমকি দিয়েছেন। খবর আল জাজিরার    বার্তা সংস্থা জানায়, শুক্রবার রাজধানী ত্রিপোলীতে হাজার হাজার সমর্থকদের মাঝে দেয়া এক ভাষণে গাদ্দাফি এ কথা বলেন। গত সপ্তাহেও গাদ্দাফি ইউরোপে হামলার হুমকি দিয়ে বলেছিলেন, ইউরোপের বিভিন্ন দেশে অফিস, বাসা এমনকি পরিবারগুলোর উপরও হামলা করা হবে।    যুক্তরাজ্যভিত্তিক পত্রিকা দ্য সান বলেছে, গাদ্দাফি শুক্রবার যখন তার সমর্থকদের মাঝে ভাষণ দিচ্ছিলেন তখন তার অনুগত বাহিনী মিসরাতা শহরে  বিদ্রোহীদের উপর ব্যাপক গোলাবর্ষণ করে কমপক্ষে ৫ জনকে হত্যা করেছে।    এদিকে লিবিয়ার মতো সিরিয়াতেও বৃহস্পতিবার প্রেসিডেন্ট বাসার আল আসাদের পদত্যাগের দাবিতে হামা শহরে কয়েক হাজার মানুষ বিক্ষোভ করেছে। সেখানে বিভিন্ন এলাকায় বিচ্ছিন্ন সংঘর্ষে কমপক্ষে ১৩ জন নিহত হয়েছে।    গাদ্দাফি তার বিরুদ্ধে পরিচালিত ন্যাটো নেতৃত্বাধীন সামরিক অভিযানের প্রতিশোধ হিসাবে ইউরোপে আক্রমন চালানোর জন্য হাজার হাজার লিবিয়কে পাঠানোর হুমকি দিয়েছেন।    সম্পাদনা : শেখর ত্রিপাঠি।